wickkiey/tamil-wikipedia-chunked huggingface dataset:
# சிவகங்கை

## போக்குவரத்து

### பேருந்து போக்குவரத்து

அருகிலுள்ள கிராமங்களையும், சிறிய நகரங்களையும் இணைக்கும் பேருந்துகள் சிவகங்கை பேருந்து நிலையத்தில் நிறுத்தப்படுகின்றன. சிவகங்கை சிவகங்கை பேருந்து நிலையத்திலிருந்து சென்னை, கோயம்புத்தூர் போன்ற நீண்ட தூர பயணத்திற்கு, மாநில போக்குவரத்துக் கழகம், பேருந்துகளை இயக்குகிறது.  
சிவகங்கை பேருந்து நிலையத்திலிருந்து காரைக்குடி, மானாமதுரை,காளையார்கோவில், தொண்டி, , கொடைக்கானல், மதுரை,திருப்பத்தூர், தேவகோட்டை, திருச்சி, சிவகாசி, அருப்புக்கோட்டை, திண்டுக்கல், பழனி, பட்டுக்கோட்டை, தஞ்சாவூர், தேனி, ஈரோடு, அறந்தாங்கி, நாகூர், திருவாரூர், வேளாங்கண்ணி, ராமேஸ்வரம், ராமநாதபுரம், பரமக்குடி, புதுக்கோட்டை, நாகப்பட்டினம், திருப்பூர், கோயம்புத்தூர் ஆகிய நகரங்களுக்கு மாநில போக்குவரத்துக் கழகம், பேருந்துகளை இயக்குகிறது.  
தேசிய நெடுஞ்சாலை 85 கொச்சி-மூணார்-போடிநாயக்கனூர்-தேனி-மதுரை நகரம்-சிவகங்கை-தொண்டி, தேசிய நெடுஞ்சாலை 36 விழுப்புரம்-பண்ருட்டி-கும்பகோணம்-தஞ்சாவூர்-புதுக்கோட்டை-திருப்பத்தூர்-சிவகங்கை-மானாமதுரை மற்றும் மாநில நெடுஞ்சாலை 34 ராமநாதபுரம்-இளையான்குடி-சிவகங்கை-மேலூர் ஆகிய சாலைகள் சிவகங்கை வழியாக செல்லும் சாலைகள் ஆகும்.
# சிவகங்கை

## போக்குவரத்து

### தொடருந்துப் போக்குவரத்து

சிவகங்கை ரயில் நிலையம் நகரத்தின் கிழக்குப் பகுதியில் அமைந்துள்ளது, இந்த ரயில் நிலையமானது திருச்சி-ராமேஸ்வரத்தின் ரயில் பாதையில் இணைகிறது. இது சென்னை எழும்பூரை அடைய தென்மாவட்ட ரயில்களுக்கு விருதுநகர் முதல் திருச்சிராப்பள்ளி வரை ஒரு துணை பாதையாக செயல்படுகிறது. பல விரைவு ரயில்களும், பயணிகள் ரயில்களும் இந்த நகரத்தின் வழியாகச் சென்று காரைக்குடி, ராமேஸ்வரம், ராமநாதபுரம், திருச்சிராப்பள்ளி, கோயம்புத்தூர், ஈரோடு, திருப்பூர், சென்னை எழும்பூர், தஞ்சாவூர், விழுப்புரம், கடலூர் போன்ற நகரங்களுடன் இணைகின்றன. தமிழகத்தின் முக்கிய நகரங்களான சென்னை, கோயம்புத்தூர், கன்னியாகுமரி, திருச்சி, திருநெல்வேலி, காரைக்குடி, மயிலாடுதுறை, ராமேஸ்வரம், தஞ்சாவூர் மற்றும் விருதாச்சலம் போன்றவற்றை இணைக்கும் மதுரையிலிருந்து நேரடி ரயில்கள் உள்ளன. இந்தியாவின் முக்கியமான நகரங்களுடன் மதுரை ரயில் நிலையம் இணைப்பைக் கொண்டுள்ளது.
# சிவகங்கை

## போக்குவரத்து

### வானூர்தி போக்குவரத்து

மதுரை பன்னாட்டு வானூர்தி நிலையம் 40 கி.மீ தூரத்தில் உள்ளது.
# சிவகங்கை

## கல்லூரிகள்

- சிவகங்கை மருத்துவக் கல்லூரி மற்றும் மருத்துவமனை. சிவகங்கை நகராட்சியின் புறநகரில் அமைந்துள்ளது.
- அரசினர் தொழிற்பயிற்சி நிலையம், மானாமதுரை
# சிவகங்கை

## நகராட்சி நிர்வாகம் மற்றும் அரசியல்

| **நகராட்சி அதிகாரிகள்** |  |  |
| --- | --- | --- |
| தலைவர் |  |  |
| ஆணையர் |  |  |
| சட்டமன்ற உறுப்பினர் | பி. ஆர். செந்தில்நாதன் |  |
| மக்களவை உறுப்பினர் | கார்த்தி சிதம்பரம் | } |
சிவகங்கை நகராட்சியானது சிவகங்கை சட்டமன்றத் தொகுதிக்கும் மற்றும் சிவகங்கை மக்களவைத் தொகுதிக்கு உட்பட்டதாகும்.  
2019 ஆம் ஆம் ஆண்டு நடந்த மக்களவைத் தேர்தலில், இம்மக்களவைத் தொகுதியை இந்திய தேசிய காங்கிரசு கட்சியை சேர்ந்த கார்த்தி சிதம்பரம் வென்றார்.  
2021 ஆம் ஆண்டு நடந்த சட்டமன்றத் தேர்தலில், இச்சட்டமன்றத் தொகுதியை அண்ணா திராவிட முன்னேற்றக் கழகத்தை (அதிமுக) சேர்ந்த பி. ஆர். செந்தில்நாதன் வென்றார்.
# சிவகங்கை

## குறிப்பிடத்தக்க மக்கள்

- ப. சிதம்பரம் - தமிழக அரசியல்வாதி மற்றும் இந்தியாவின் முன்னாள் நிதி மற்றும் உள்துறை அமைச்சர்
- ராஜகண்ணப்பன்,-தமிழ்நாட்டின் வனத்துறை அமைச்சர் முன்னாள் பொதுப்பணி துறை அமைச்சர்.
- பெரிய கருப்பன், -தமிழ்நாடு கூட்டுறவு துறை அமைச்சர்.
- கணியன் பூங்குன்றனார் - சங்க காலப்புலவர்
- சீமான் - தமிழக அரசியல்வாதி
- கஞ்சா கறுப்பு - தமிழ்த் திரைப்பட நகைச்சுவை நடிகர்
- தா. கிருட்டிணன் - தமிழக அரசியல்வாதி
- பேரரசு - தமிழ்த் திரைப்பட இயக்குநர்
- சின்னப்பொண்ணு - நாட்டுப்புற இசைக்கலைஞர்
- கண்ணதாசன் - தமிழ்த் திரைப்பட பாடலாசிரியரும், கவிஞரும்
- எச். ராஜா - அரசியல்வாதி, பாரதிய ஜனதா கட்சியின் முன்னாள் தேசியச் செயலாளர்
- சிவகார்த்திகேயன் - தமிழ்த் திரைப்பட நடிகர்
# சிவகங்கை

## இதனையும் காண்க

- சிவகங்கை அரண்மனை
# திருப்புவனம் வட்டம்

** திருப்புவனம் வட்டம்** , தமிழ்நாட்டின் சிவகங்கை மாவட்டத்தில் உள்ள 8 வட்டங்களில் ஒன்றாகும். இந்த வட்டத்தின் தலைமையகமாக **திருப்புவனம்** நகரம் உள்ளது.  
மானாமதுரை வட்டத்தின் 43 வருவாய் கிராமங்களைக் கொண்டு 9 மே 2012 அன்று திருப்புவனம் வட்டம் நிறுவப்பட்டது.  
இந்த வட்டத்தின் கீழ் திருப்புவனம், கொந்தகை, திருப்பாச்சேத்தி என 3 உள்வட்டங்களும் 43 வருவாய் கிராமங்களும் உள்ளன.  
இவ்வட்டத்தில் கீழடி அகழாய்வு மையம் உள்ளது.
# தூதை

**தூதை** (ஆங்கிலம்:Thoothai) என்பது இந்தியாவின் தமிழ்நாடு மாநிலத்தில் அமைந்துள்ள சிவகங்கை மாவட்டத்தில் திருப்புவனம் ஊராட்சி ஒன்றியத்தில் இருக்கும் 40-ஆவது கிராம ஊராட்சியும், திருப்புவனம் வட்டத்தின் 33-ஆவது வருவாய் கிராமமும் ஆகும்.
# தூதை

## அமைவிடம்

கொச்சி-மதுரை-இராமேசுவரம் தேசிய நெடுஞ்சாலை எண்-49 இல் திருப்புவனத்திலிருந்து சுமார்-15 கி.மீ தூரத்திலும் வைகை ஆற்றின் தென் கரையிலும் அமைந்துள்ள கிராமமுமாகும்
# தூதை

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 2,589 மக்கள் இங்கு வசிக்கின்றார்கள்.. இந்த வட்டத்தின் தலைமையகமாக **திருப்புவனம்** நகரம் உள்ளது. இந்த வட்டத்தின் கீழ் 43 வருவாய் கிராமங்கள் உள்ளன. இவர்களில் 50% ஆண்கள், 50% பெண்கள் ஆவார்கள். தூதை மக்களின் சராசரி கல்வியறிவு 81.92% ஆகும். இது இந்திய தேசிய சராசரி கல்வியறிவான 75% விட கூடியதே. தூதை மக்கள் தொகையில் 13.74% ஆறு வயதுக்குட்பட்டோர் ஆவார்கள்.
# தூதை

## நிர்வாக அலகு

- மாவட்டம்: சிவகங்கை
- வருவாய் கோட்டம்: சிவகங்கை
- வட்டம்: திருப்புவனம்
- வருவாய் கிராமம்: தூதை
- ஊராட்சி ஒன்றியம்: திருப்புவனம்
- ஊராட்சி மன்றம்(பஞ்சாயத்து): தூதை
# பிரித்தானிய அருங்காட்சியக நூலகத்தில் உள்ள தமிழ் நூற்களின் நூற்பட்டியல் (ஆங்கில நூல்)

**பிரித்தானிய அருங்காட்சிய நூலகத்தில் உள்ள தமிழ் நூற்களின் நூற்பட்டியல்** (A catalogue of the Tamil books in the library of the British Museum) என்பது 1909 ஆம் ஆண்டு பிரித்தானிய அருங்காட்சியகத்தால் வெளியிடப்பட்ட ஒரு தமிழ் நூற்பட்டியல் ஆகும். இந்த நூலை ஜி. யு. போப் அவர்கள் முதலில் தொகுத்தார். அவர் இறந்த பின், அவரது பணியை எல். டி. ஃபார்நெற் (L. D. Barnet) தொடர்ந்து இந்த நூலை வெளியிட்டார். இதில் தமிழின் அரிய பல்துறை நூல்கள் பற்றிய தகவல்கள் கிடைக்கின்றன. இந்த நூலில் தமிழ் நூலின் தலைப்புகள் பெரும்பாலும் தமிழிலும், சில இடங்களில் அர்வி (அரபுத்தமிழ்) எழுத்துமுறையிலும் தரப்பட்டுள்ளன.  
இந்த நூல் இணைய ஆவணகத்தால் ஆவணப்படுத்தப்பட்டு, இலவசமாகப் படிக்க, தரவிறக்க கிடைக்கிறது. இதன் பதிப்புரிமை காலவதியாகிவிட்டதால், பொதுவில் உள்ள ஓரு படைப்பு ஆகும்.
# வார்ப்புரு:OrbitboxPlanet hypothetical

<noinclude>  
| <noinclude> | } |
| --- | --- |
# வார்ப்புரு:OrbitboxPlanet hypothetical

## Directory

This template is part of a group of templates that are used to display information about the orbital characteristics of an புறக்கோள்ary system. The list should always have as the first in the list, while the list should have as the last in the list. This particular template can be used as follows:  
<pre></pre>
This template should not be used for planets which have been disproven.  
The following templates are used together and (excluding the beginning and end) can be used multiple times in the same list as listed below.
# திரக்ஃசு.காம்

**திரக்ஃசு.காம்** (**Drugs.com**) என்பது இணைய தற்கால அறிவியல் மருந்துகள் கலைக்களஞ்சியம். ஏறத்தாழ 24,000 மருந்துகளைப்பற்றி, பெரும்பாலும் அமெரிக்காவில் மருந்து உட்கொள்வோர்களுக்காகவும் நலத்துறைத் தொழிலியர்களுக்காகவும் குறிப்புகளும் விளக்கங்களும் தரும் இணையத்தளம்.
# திரக்ஃசு.காம்

## வரலாறு

"Drugs.com" (திரக்ஃசு.காம்) என்னும் இணையத்தள முகவரி முதலில் பான்னி நாய்பெக்கு (Bonnie Neubeck) பெயரில் 1994 இல் பதிவுசெய்யப்பட்டது. "டாட்காம்" என்றழைக்கப்பட்ட இணையத்தள நிறுவனங்களின் விரைந்த எழுச்சியின் உச்ச காலகட்டத்தில், 1999 காலப்பகுதியில் எரிக்கு மெக்கைவர் (Eric MacIver) நாய்பெக்கிடம் இருந்து விலைக்கு வாங்கும் உரிமையைப் பெற்றார். 1999 ஆம் ஆண்டு ஆகத்து மாதம் மெக்கைவர் இந்த இணையத்தள தொமைன் பெயரை (domain name) அமெரிக்க $823,666 உக்கு ஏலம் விட்டு *வென்ச்சர் ஃபிராகிசு* (Venture Frogs) என்னும் நிறுவனத்துக்கு விற்றார். இது ஓரு புதுத்தொடக்கத் தொழில் வளர்ப்பகம் (நாற்றகம், incubator); இதனை தோனி இசீ (Tony Hsieh) என்பாரும், ஆல்ஃபிரடு இலின் (Alfred Lin) என்பாரும் நடத்தி வந்தனர். இவர்கள் இலிங்க்-எக்ஃசுச்சேஞ்சு (LinkExchange), பின்னர் ஃசாப்போசு.காம் (Zappos.com) ஆகிய நிறுவங்களோடு தொடர்புடையவர்கள். வெஞ்ச்சர் ஃபிராகிசு நிறுவனம் சூன் 2001 இல் திரக்ஃசு.காம் பெயரை தனியார் நிறுவனம் ஒன்றிற்கு விற்றுவிட்டார்கள்.  
இப்பொழுது திரக்ஃசு.காம் வலைத்தளம் திரக்ஃசைட்டுட் டிரசுட்டு (Drugsite Trust) என்னும் நிறுவனத்துக்குச் சொந்தம், அவர்களே இதனை நடத்துகின்றார்கள். இது நியூசிலாந்து மருந்தாளர்களா நடத்தப்படும் ஒரு தனியார் நிறுவனம், ஆனால் அமெரிக்காவில் வெச்சீனியா மாநிலத்தில் தரவுத்த்ளம் அமைத்து இயங்குகின்றது ref></ref>
# திரக்ஃசு.காம்

## வலைத்தளம்

செப்டம்பர் 200மில் திரக்ஃசு.காம் (Drugs.com) வலைத்தளம் தொடங்கப்பெற்றது. இத்தளத்தில் கீழ்க்காணும் நிறுவனங்களில் இருந்து மருந்துகள் பற்றிய தரவுகளுக்கான குறிப்புகள் உள்ளன செர்னெர் மல்ட்டம் (Cerner Multum), மைக்குரோமெடிக்ஃசு (Micromedex), வோல்ட்டெர்சு குளூவர் ஃகெல்த்து (Wolters Kluwer Health), அமெரிக்க உணவு மற்றும் மருந்து நிர்வாகம் ( U.S. Food and Drug Administration), மருத்துவர் பெரு உசாத்துணை )Physicians' Desk Reference), ஏ.டி.ஏ.எம் (A.D.A.M)., இசுட்டெடுமனின் மருத்துவ அகரமுதலி (Stedman's Medical Dictionary), அமெரிக்க நல அமைப்பு மருந்தாளர் குமுகம் (American Society of Health-System Pharmacists, AHFS), ஆர்வர்டு மருத்துவப் பீட வெளியீடுகள் (Harvard Medical School Health Publications), வட அமெரிக்க தொகுப்புகள் ஃபார்ம்லைவ் (North American Compendiums, PharmaLive]] மற்றும் ஃகெல்த்துடே (Healthday).  
மார்ச்சு 2008 இல் திரக்ஃசு.காம் (Drugs.com) மெடுநோட்ஃசு (Mednotes) வெளியீட்டை அறிவித்தது—இது இணையவழி கூகுள்-ஃகெல்த்து (Google Health) உடன் தொடர்பு கொண்ட தனிமாந்த மருந்துகொள்ளும் பதிவேடு (சனவரி 1, 2012 இல் அன்று கூகுள் ஃகெல்த்தை மூடுவதாக கூகுள் நிறுவனம் சூன் 24, 2011 தெரிவித்தது).  
மே 2010 இல், அமெரிக்க உணவு மற்றும் மருந்து நிர்வாகம் திரக்.சு.காம் உடன் சேர்ந்து மருந்து எடுத்துக்கொள்வோருக்கான இற்றைப்படுத்தப்பட்ட தரவுகளை வலைத்தளத்திலும் கைக்கருவிகளிலும் கிடைக்கச்செய்யும் என்று அறிவித்தது.  
திரக்ஃசு.காம் தளம் நலம் சம்பந்தமான வலைகளில் 8.2 மில்லியன் தனித்தனி வருகையாளர்கள் கொண்ட ஒன்பதாவதாக வரிசையில் நிற்கும் தளம் என்று திசம்பர் 2012 இல் காம்சுக்கோர் (comScore) நிறுவனம் தெரிவித்தது, ஆனால் குவான்ட்காசுட்டு (Quantcast) நிருவனம் அமெரிக்காவில் உள்ள எல்லா வலைத்தளங்களிலுமாகச் சேர்த்து 217 ஆவது தளமாக அறிவித்தது
# கெப்லர்-56

**கெப்லர்-56** (*Kepler-56*) என்பது சிக்னசு விண்மீன் குழுவில் உள்ள ஒரு விண்மீன் ஆகும். இது நமது சூரியனை விட சற்று எடை கூடியது. இதன் இரண்டு கோள்கள் 2012 ஆம் ஆண்டில் கண்டுபிடிக்கப்பட்டன. ஒன்று நமது நெப்டியூன் கோளை விட சற்று சிறியதும், மற்றையது சனியை விட சற்று சிறியதும் ஆகும்.
# கெப்லர்-56

## கோள் தொகுதி

2012 ஆம் ஆண்டில் கெப்லர் -56 இன் கோள் தொகுதி இடைவழி முறை (*transit method*) மூலம் கண்டுபிடிக்கப்பட்டு, பின்னர் உறுதிப்படுத்தப்பட்டது. கெப்லர்-56பி, கெப்லர்-56சி ஆகிய இரண்டு கோள்களினதும் சுற்றுப்பாதை அவற்றின் விண்மீனின் நிலநடுக் கோட்டில் இருந்து ஏறத்தாழ 45° சரிந்துள்ளது.
# காதல் பறவை

**காதல் பறவை** (*lovebird*) என்பது கிளி இனத்தைச் சார்ந்த பறவையாகும். இதில் ஒன்பது வகைகளுள்ளன. ஆப்ரிக்காவிலும் மடகாசுகரிலும் அதிகம் காணப்படுகின்றன. அவைகளின் அழகான நிறத்திற்காகவும் அவைகள் இணைந்தே இருக்கும் பான்மைக்காகவும் செல்லப் பறவைகளாக விரும்பி வளர்க்கப்படுகின்றன. 10 முதல் 16 செ.மீட்டர் வரை வளரும். குட்டையான வாலைக்கொண்டது. சிவப்பு வண்ண அலகினையும் கண்களைசுற்றி எடுப்பான வெள்ளை வளையத்தினையும் கொண்டுள்ளன. ஆண்பறவையும் பெண்பறவையும் ஒரே மதிரி உள்ளன. வனங்களில் கொட்டைகளைத் தின்று வாழும் இப்பறவைகள் பயிர்களுக்கு சேதத்தினை உண்டாக்கும். பழக்குவதற்கு கடினம், ஆனாலும் மனித குரலினைப் போல் பேசப் பழக்கமுடியும். நீண்ட வாழ்நாளைக் கொண்ட, சண்டைக்குணமுடையன. மற்ற பறவைகளை அருகில் அண்ட விடாது.  
சில இனங்கள் செலல்ப்பிராணிகளாக வளர்க்கப்படுகின்றன. இவற்றின் வாழ்நாள் கிட்டத்தட்ட 10 முதல் 15 வரை உள்ளது.  
-
# கூட்டுத் தொலைபேசி அழைப்பு

**கூட்டுத் தொலைபேசி அழைப்பு** (*conference call*) என்பது தொலைபேசி அழைப்பு ஒன்றை அழைப்பவர் ஒன்றுக்கு மேற்பட்ட நபர்களுடன் ஒரே நேரத்தில் பேசவும் அழைக்கப்பட்ட நபர்களும் பேச்சில் பங்கேற்கவும் உதவும் ஒரு முறை ஆகும். இந்தக் கூட்டு அழைப்பு அழைக்கப்பட்டவர்களும் பங்கேற்கும் படியாகவோ அல்லது அழைப்பவர் பேசுவதை மட்டும் கேட்கும் படியாகவோ தேவைக்கேற்ப வடிவமைக்கப்பட்டிருக்கும். அது சில சமயம் தொலைக் கூட்ட ஒலி (*ATC*, Audio Tele-Conference) என்று குறிப்பிடப்படுகிறது.  
கூட்டு அழைப்புகள் அழைக்கப்படுபவர்கள் அனைவரையும் அழைப்பில் இணத்துக்கொள்ளும்படி வடிவமைக்கப்பட்டிருக்கும். இருப்பினும், பங்கேற்பவர்கள் தாங்களாகவே கூட்டு அழைப்பில் இணைந்து பேசவும் வாய்ப்புள்ளது. அதற்கு அவர்கள் "கான்ஃப்ரன்ஸ் பிரிட்ஜ்" (conference bridge) என்ற குறிப்பிட்ட கருவியின் மூலம் குறிப்பிட்ட தொலைபேசி எண்ணை சுழற்றி தங்களை இணைத்துக் கொள்ளலாம்.  
கூட்டு அழைப்பில் பங்கேற்கும் அனைவரையும் இணைக்கும் கூட்டுப் பாலத்தை (conference bridge) செவ்வனே கவனிக்க நிறுவனங்கள் ஒரு குறிப்பிட்ட நபரை பயன்படுத்திக் கொள்கின்றனர். இவர் அழைப்பில் பங்கேற்பவர்களின் தொலைபேசி எண்கள் மற்றும் தபால் பெட்டி எண்கள் ஆகியவற்றை தந்து கூட்டு அழைப்பு நடத்த உதவுவார்.  
மிகக் குறைவாக *மூன்று வழி அழைப்புகள்* (Three-way calling) என்பது அதிகப்படியான கட்டணத்தில் வீட்டு தொலைபேசிகளையோ அல்லது அலுவலகத் தொலைபேசிகளையோ இணைக்க உதவுகிறது. இந்த மூன்று வழி அழைப்பிற்கு, முதலில் அழைக்கப்பட்டவரின் எண் சுழற்றப்படுகிறது. பிறகு ஹுக் ஃப்ளாஷ் பொத்தான் (அல்லது மறு அழைப்புப் பொத்தான்) அழுத்தப்படுகிறது. பிறகு மற்றொரு நபரின் தொலைபேசி எண் சுழற்றப்படுகிறது. அந்த அழைப்பு மணி ஒலிக்கும் போதே ஃப்ளாஷ் பொத்தானை மீண்டும் அழுத்தவேண்டும். அப்பொழுதுதான் மூன்று நபர்களின் தொலைபேசிகளும் ஒன்றுடனொன்று இணைக்கப்படும். இது ஏற்கனவே இணைக்கப்பட்டுள்ள ஒரு அழைப்பிற்கு இரண்டாவது வெளிச் செல்லும் அழைப்பை அனுமதிக்கிறது.
# மூன்றாம் அலெக்சாண்டர் (திருத்தந்தை)

**திருத்தந்தை மூன்றாம் அலெக்சாண்டர்** (சுமார் 1100/1105 – 30 ஆகஸ்ட் 1181), என்பவர் கத்தோலிக்க திருச்சபையின் திருத்தந்தையாக 7 செப்டம்பர் 1159 முதல் 1181இல் தனது இறப்பு வரை இருந்தவர் ஆவார். நோட்ரே டேம் டி பாரிஸ் பேராலயத்தின் அடிக்கல்லை நாட்டியவர் இவர் என்பது குறிக்கத்தக்கது.  
இவர் இத்தாலியின் சியென்னா நகரில் ரோனால்தோ பிறந்தார். ஒரு பொது நிலையினராக, சியென்ன பல்கலைக்கழகத்தில் சட்டம் கற்றுக் கொடுதார், 1150-ல் திருத்தந்தை மூன்றாம் யூஜினால் உரோமைக்கு அழைக்கப்பட்டார் பாப்பு அதிரியான் காலத்தில், பேரரசன் பார்ப்ரோவுக்கு எதிராகத் துணிந்து நின்றரார் இவர். பாப்பு அதிரியான் இறந்ததும் பேரரசனுக்குச் சார்பாக பாப்புவை தேர்ந்தெடுக்குமாறு கையூட்டு கொடுத்தான், அதற்கு மூன்று கர்தினாக்கள் மயங்கினர். அந்த மூவர் தவிர மற்ற 22 கர்தினால்கள் கூடி 1159 செப்டம்பர் 7-ல் கர்தினால் ஆர்லென்டோவை புதிய பாப்புவாக தேர்தெடுத்தனர், மூன்றாம் அலெக்சாண்டர் என்று பெயர் சூட்டிகொண்டார். கையூட்டு பெற்ற மூன்று கர்தினால்கள் தங்களை எதிர்பாப்புவாக்கி கொண்டு நான்காம் விக்டர் என்று அழைத்தனர். இரு ஆட்சிக்குள் குறுக்கிட்டு பாப்புக்களை சமரசப்படுத்த முயன்றான் பார்பரோசா, பாப்பு நகரைவிட்டு வெளியேறி பேரரசனையும், எதிர்பாப்புவையும் திருச்சபைக்கு புறம்பாக்கி ஆணை வெளியிட்டார். அதன்பின் மூன்றாம் பாஸ்கல், மூன்றாம் கலிஸ்டஸ், மூன்றாம் இன்னோனசென்ட், போன்ற எதிர்பாப்புகள் உருவாகினர் 1176-ல் நடைபெற்ற போரில் தோல்வியடைந்து பாப்புவின் முன் சரணடைந்தான் பேரரசன் பார்பரோசா.அதன் பின் அரசர் ஹென்றியுடன் சமரச உடன்படிக்கை செய்து இழந்த உரிமைகளை மீட்டுக் கொடுத்து திருச்சபைக்கு புத்துயிர் ஊட்டினார்.  
1179 ம் ஆண்டு லாத்தரன் பொதுச்சங்கத்தைக் கூட்டினார், பாப்புவின் தேர்தலில் மூன்றில் இரண்டு பங்கு வாக்குப் பெறவேண்டும் மென்ற சட்டம் கொண்டுவரப்பட்டது. 1189 ஆகஸ்ட் 3ம் நாள் காலமானார்.
# பதினைந்தாம் கிரகோரி (திருத்தந்தை)

**திருத்தந்தை பதினைந்தாம் கிரகோரி** (; 9/15 ஜனவரி 1554 – 8 ஜூலை 1623), என்பவர் கத்தோலிக்க திருச்சபையின் திருத்தந்தையாக 9 பெப்ரவரி 1621 முதல் 1623இல் தனது இறப்புவரை இருந்தவர் ஆவார்.  
கர்தினால் அலெக்சாண்ரோ, மடல்கள் எழுதுவதில் பேருவகை கொள்வார். 1621 பிப்ரவரியில் புதிய பாப்புவாக தேர்தெடுக்கப் படும்போதே நோயுற்றவராயிருந்தார். இதனால், பாப்புக்குரிய பணியாற்றும் நிலையில் அவர் இல்லை. எனினும் புதிய பாப்புவாக தேர்தெடுப்பது பற்றிய சில ஆனைகளைப் பிறப்பித்தார். திருச்சபை அமெரிக்கா, ஆசியா, மற்றும் ஆப்ரிக்க நாடுகளில் பரவி வந்தது. இந்த நாடுகளில் திருமறைப் பரப்புபணியாற்றுவதற்காக புதிய அமைப்புகளை நிறுவினார்.  
திருச்சபையின் பெரும் புனிதர்களுல் சிலரான அவிலாவின் புனித தெரேசா, பிரான்சிஸ் சவேரியார், லொயோலா இஞ்ஞாசி, பிலிப்பு நேரி ஆகியோருக்கு புனிதர் பட்டமும் அலோசியுஸ் கொன்சாகாவுக்கு அருளாளர் பட்டமும் அளித்தவர் இவர். 1623 ஜீலை 8 ம் நாள் இறைவனடி சேர்ந்தார்.
# எட்டாம் அர்பன் (திருத்தந்தை)

**திருத்தந்தை எட்டாம் அர்பன்** (; திருமுழுக்கு நாள் 5 ஏப்ரல் 1568 – 29 ஜூலை 1644), என்பவர் கத்தோலிக்க திருச்சபையின் திருத்தந்தையாக 6 ஆகஸ்ட் 1623 முதல் 1644இல் தனது இறப்புவரை இருந்தவர். கலீலியோ கலிலியின் பிணக்குகளின் போது திருத்தந்தையாக இருந்தவர் இவர் என்பது குறிக்கத்தக்கது.  
கர்தினால் பர்பெரினி, பதினைந்தாம் கிரகோரியின் மருமகன், திறமையானவர் என்பதால் பாப்புவாக தேர்தெடுத்தனர். இரத்த சம்மந்தமான உறவினர்களை இவரால் தவிர்க்க முடியவில்லை. இவர் குடும்பத்தை சார்ந்தவர்கள் உரோமையில் பேரும் புகழும் பெறவும், திருச்சபை சொத்தில் பங்குபெறவும் முயன்றனர், சிலரை கர்தினால்களாக உயர்த்தினார், திருச்சபை பணத்தை அள்ளி கொடுத்தார். இவர் கலிலியோவின் ரசிகர். நீதி மன்ற விசாரனைக்குட்பட்ட கலிலியோவை காப்பாற்றியவரும் இவர் தான். கலிலியோ இறந்த போது தமது சிறப்பு தூதுவரை அனுப்பி ஆசி வழங்கினார்
கோடைகாலத்தில் சொகுசாக வாழ்வதற்கு காஸ்டல் கொண்டோல்போவில் ஒரு மாளிகையை உருவாக்கினார் பூங்கவனத்தை மேலும் பெரிதாகுவதில் கவன்ம் செலுதினார் அதிகம் செலவு செய்து நிதி நிலைமையை வெறுமையாக்கி விட்டார்  
திருசபைக்கும் எழைஎளியவர்களுக்கு அவர் செய்தது சொற்பம்.1644 ஜுலை 29ல் காலமானார்.
# அலிஃபே- இ ஆஃப்கான் (திரைப்படம்)

**அலிஃபே- இ ஆஃப்கான்** (பாரசீக மொழி: الفبای افغان, Alefbay-e afghan) எனும் பாரசீக மொழித் திரைப்படம் *தி ஆஃப்கான் ஆல்பபட்* (The Afghan Alphabet) எனும் ஆங்கிலப் பெயரிலும் வெளியிடப்பட்டது. இத்திரைப்பட தலைப்பின் பொருள் *ஆப்கானிய எழுத்து* ஆகும். இப்பாரசீக மொழித் திரைப்படம் 2002 ஆம் ஆண்டு வெளியானது. இத்திரைப்படம் ஆவணப்படம் வகையைச் சார்ந்தது. ஈரானிய இயக்குநர் மோசன் மக்மால்பஃப் ஆல் இயக்கப்பட்டது இத்திரைப்படம்.
# அலிஃபே- இ ஆஃப்கான் (திரைப்படம்)

## கதை

ஈரான் எல்கைக்கு அருகில் இருக்கும் ஆஃப்கான் கிராமம் ஒன்றின் குழந்தைகளின் வாழ்க்கையைச் சித்தரிக்கிறது இத்திரைப்படம். தாலிபான்களால் அவர்களின் வாழ்க்கை மற்றும் கலாச்சாரம் எவ்வாறு பாதிக்க்கப்பட்டது என்பதைப் பற்றியது இத்திரைப்படம்.
# அலிஃபே- இ ஆஃப்கான் (திரைப்படம்)

## இத்திரைப்படத்தின் தாக்கம்

2002 ஆம் ஆண்டில் கிட்டத்தட்ட 30,00,000 ஆஃப்கான் அகதிகள் ஈரானில் வசித்தனர். அவர்களில் 7,00,00 பேர் குழந்தைகள். இக்குழந்தைகள் சட்டவிரோதமாக ஈரானில் தங்கியிருப்பதால் அவர்கள் கல்வி கற்க பள்ளிக்கு அனுமதிக்கப்படவில்லை. இத்திரைப்படம் வெளியான பின்பு இந்த விசயம் சர்ச்சைக்குரிய விசயமாக ஈரானில் பேசப்பட்டது. இறுதியாக இக்குழந்தைகள் கல்வி கற்கலாம் எனும் சட்ட வரைவு ஏற்படுத்தப்பட்டு அதன் விளைவாய் 5,00,000 குழந்தைகள் கல்வி பெற்றனர்.
# அலிஃபே- இ ஆஃப்கான் (திரைப்படம்)

## நடிகர்கள்

- ஹாஃபோர் பராஹோயி (Ghafour Barahouyi)
- மார்யம் ஓஸ்பாக் (Maryam Ozbak)
- மோசன் மக்மால்பஃப்
# அலிஃபே- இ ஆஃப்கான் (திரைப்படம்)

## விருதுகளும் திரைப்பட விழாக்களும்

- ஜெர்மனி சர்வதேச திரைப்பட விழாவில் சிறந்த திரைப்பட விருது. (2002 ஆம் ஆண்டு)
- ஈரான் சர்வதேச திரைப்பட விழா 2002
- ஹோட்டிபெர்க் சர்வதேச திரைப்பட விழா 2003
- ரியோ சர்வதேச திரைப்பட விழா 2003
- ஹாங்காங் சர்வதேச திரைப்பட விழா 2003
- கிரீஸ் சர்வதேச திரைப்பட விழா 2002
- புஷான் சர்வதேச திரைப்பட விழா 2003
- அமெரிக்க ஆவண திரைப்பட விழா 2002
- சியாட்டில் சர்வதேச திரைப்பட விழா 2002
- கனடா மான்ரீல் திரைப்பட விழா 2002
- தோக்கியோ சர்வதேச திரைப்பட விழா 2002
- தென் கொரியா சர்வதேச திரைப்பட விழா 2002
- சிங்கப்பூர் சர்வதேச திரைப்பட விழா 2003
- ஹங்கேரி தொலைக்காட்சி விழா 2006
# அப்பிள்ளை

**அப்பிள்ளை** புகழ்பெற்ற வைணவ உரையாசிரியர். பிரணாதார்த்திகரர் எனும் இயற்பெயருடைய இவர் வைணவ ஆச்சாரியனாகிய மணவாள மாமுனிகளின் மாணவராவார்.
# அப்பிள்ளை

## குருவை அடைதல்

அப்பிள்ளார் மற்றும் அப்பிள்ளை ஆகியோர் தலயாத்திரையாக திருவரங்கம் வந்தடைந்த நேரமும், மணவாள மாமுனிகளின் புகழ் எங்கும் பரவதொடங்கிய காலமும் ஒத்திருந்தது. மாமுனிகளின் புகழை கேள்வியுற்றும் அவர்மீது பெரிய அபிமானம் ஏதும் கொள்ளாது அப்பிள்ளை தன் குழாத்தோடு திருவரங்கத்திலேயே சிறிதுகாலம் வீற்றிருந்தார். அச்சமயத்தில் மிகுந்த ஞானவான்களான கந்தாடையண்ணன், எறும்பியப்பா போன்றோர்கள் மாமுனிகளுக்கு சீடர்களானது அப்பிள்ளைக்கும் அப்பிள்ளார்க்கும் மிகுந்த வியப்பைக் கொடுத்ததோடு இல்லாமல் மாமுனிகளைக் காணவேண்டும் என்ற ஆவலை தூண்டியது. எறும்பியப்பா அப்பிள்ளார்க்கு மிகுந்த பரிச்சயமானவர் என்பதால் அவரைக் காணும் விதமாக திருவரங்க மடத்தை அடைந்த அப்பிள்ளார் எறும்பியப்பா மூலமாக மாமுனிகளின் பெருமைகளை உணர்ந்ததோடு வானமாமலை சீயர் மூலமாக மாமுனிகளிடம் தன் குழாத்தோடு சீடரானார். பின்னாளில் மாமுனிகளால் அமைக்கப்பெற்ற **அஷ்ட திக் கஜம்** எனும் எட்டுப்பேர் அடங்கிய குழுவில் அப்பிள்ளையும் ஒருவரானார்.
# அப்பிள்ளை

## இலக்கியப் பணி

- இயற்பாவில் உள்ள அனைத்து திருவந்தாதிகளுக்கும் விளக்கவுரை
- திருவிருத்தத்தின் முதல் 15 பாடல்களுக்கு விளக்கவுரை
- யதிராஜ விம்சதிக்கு விளக்கவுரை
- வாழி திருநாமங்களுக்கு விளக்கவுரை
# அப்பிள்ளை

## சிறப்பு

- மணவாளமாமுனிகளின் **அஷ்ட திக் கஜம்** எனும் அழைக்கப்படும் எட்டுப் பேரில் ஒருவர் ஆவார்.
# அப்பிள்ளை

## தனியன்

மணவாளமாமுனிகளுக்கு அந்தரங்க சீடராகவும் மாமுனிகளின் பல வியாக்யானங்களில் உறுதுணையாகவும் விளங்கிய அப்பிள்ளை அவர்களை போற்றும் வடமொழி தனியன்:  
:காந்தோபயந்த்ரு யோகீந்த்ர சரணாம்புஜ ஷட்பதம்
:வத்ஸாந்வயபவம் வந்தே ப்ரணதார்த்திஹரம் குரும்
# விப்லவகாரிகள்

**விப்லவகாரிகள்** என்பது நீலா புரொடக்சனின் பெயரில் பி. சுப்பிரமணியம் தயாரித்த மலையாளத் திரைப்படம். இந்தப் படம் 1968 சனவரி 12 ல் கேரளத்தில் வெளியானது
# விப்லவகாரிகள்

## நடிப்பு

- மது
- பஹதூர்
- முதுகுளம் ராகவன் பிள்ளை
- நெல்லிக்கோடு பாசுக்கரன்
- சொல்வூர் பரதன்
- டி. கே. பாலச்சந்திரன்
- நாராயண பிள்ளை
- கமலாதேவி
- விஜயலளிதா
- கெ. அன்னாம்மா
- சாந்தி
# விப்லவகாரிகள்

## பின்னணிப் பாடகர்கள்

- கே. ஜே. யேசுதாசு
- கமுகற புருஷோத்தமன்
- எல். ஆர். ஈசுவரி
- பி. லீலா
- பி. சுசீலா
- எச். ஜானகி
# விப்லவகாரிகள்

## பங்காற்றியோர்

- தயாரிப்பு - பி சுப்பிரமணியம்
- இயக்கம் - மகேஷ்
- இசை - ஜி தேவராஜன்
- பாடல்கள் - வயலார்
- கதை, திரைக்கதை, வசனம் - கெடாமங்கலம் சதாநந்தன்
- திரைத் தொகுப்பாளர் - என் கோபாலகிருஷ்ணன்
# விக்கிப்பீடியா:விக்கிசார்பாக அங்கிகாரமற்று இயங்குவதை தடுத்தல் (வரைவு)

## முன்னுரை

தங்கள் சுயலாபத்திற்கு பலரும் தமிழ் விக்கிபீடியாவை பயன் படுத்துவதை அனுமதிக்க முடியாது  
பொறுப்பில் இல்லாத சிலர் தாங்கள் தமிழ் விக்கிபீடியாவில் பொறுப்பில் இருப்பதாக அரசு அல்லது தனியாரிடம் தெரிவித்து கீழ்க்கண்ட செயல்களை செய்ய வாய்ப்புள்ளது. அல்லது சில நேரம் ஒரு பொறுப்பில் இருக்கும் சிலர், அதை கூறாமல், அதை விட அதிகம் பொறுப்பாக இருப்பதாக காட்டிக்கொண்டு செயல்படலாம். வேறு சிலர் அங்கிகாரம் விக்கிக்கு இல்லாமல் நன்கொடை வசூலித்து, அதை தங்களுக்கு பயன்படுத்தலாம். தாங்கள் இல்லாத பொறுப்பில் இருப்பதாக அடையாள அட்டை அல்லது விருந்தினர் அட்டை தயார் செய்யலாம். விக்கியின் சார்பாக அங்கிகாரம் இல்லாமலேயே அரசிடம் அங்கிகாரம் இருப்பது போல் தொடர்பு கொள்ளலாம்  
தமிழ் விக்கிபீடியா வளர்ந்து வரும் நிலையில், இது போல் தவறுகள் ஏற்படுவதை தவிர்க்க வேண்டியது நமது கடமை  
இது போன்ற தனிமனித தவறுகள் ஊடகங்கள் மூலம் வெளிவந்து விக்கிக்கு கெட்ட பெயர் ஏற்பட்டு, அதன் பிறகு என்ன செய்வது என்று குழம்பாமல், வெள்ளம் வரும் முன்னர் அணை போடுவதை போல், இப்பொழுதே இது குறித்து நடைமுறைகளை வகுக்க வேண்டும் என்பது என் கருத்து
# விக்கிப்பீடியா:விக்கிசார்பாக அங்கிகாரமற்று இயங்குவதை தடுத்தல் (வரைவு)

## பரிந்துரை

**விக்கி சார்பாக போதிய அங்கிகாரமற்று செயல்படுபவர்களுக்கு வாழ்நாள் தடை விதிக்கப்பட வேண்டும்** என்பதை கொள்கை முடிவாக எடுக்க வேண்டும் என்று பரிந்துரைக்கின்றேன்  
பரிந்துரை விளக்கம்
# விக்கிப்பீடியா:விக்கிசார்பாக அங்கிகாரமற்று இயங்குவதை தடுத்தல் (வரைவு)

## பரிந்துரை

### விக்கி சார்பாக

1. தாங்கள் விக்கிபீடியாவின் அல்லது விக்கிமீடியாவின் சார்பாக இயங்குவதாக கூறுவது, அல்லது அப்படி எண்ணத்தை தோற்றுவிற்பது
# விக்கிப்பீடியா:விக்கிசார்பாக அங்கிகாரமற்று இயங்குவதை தடுத்தல் (வரைவு)

## பரிந்துரை

### போதிய அங்கிகாரமற்று

1. பொறுப்பில் இல்லாமல் பொறுப்பில் இருப்பதாக கூறுவது
1. இருக்கும் பொறுப்பை விட கூடுதல் பொறுப்பில் இருப்பதாக கூறுவது
1. அளிக்கப்படாத பொறுப்பை விட கூடுதல் பொறுப்பு அளிக்கப்பட்டதாக கூறுவது
# விக்கிப்பீடியா:விக்கிசார்பாக அங்கிகாரமற்று இயங்குவதை தடுத்தல் (வரைவு)

## பரிந்துரை

### செயல்படுபவர்களுக்கு

1. அடுத்தவர்களிடம் நேரில் தெரிவிப்பது
1. கடிதம் எழுதுவது
1. அரசை தொடர்பு கொள்வது
1. அரசிடம் பரிந்துரைத்தல்
1. தனியாரிடம் நன்கொடை பெறுவது
1. விருந்தினர் அட்டை அச்சிடுவது
1. அடையாள அட்டை அச்சிடுவது
1. சமூக ஊடகங்களில் தெரிவிப்பது
1. ஊடகங்களில் தெரிவிப்பது
# விக்கிப்பீடியா:விக்கிசார்பாக அங்கிகாரமற்று இயங்குவதை தடுத்தல் (வரைவு)

## பரிந்துரை

### வாழ்நாள் தடை

1. விக்கியில் இயங்குவதற்கு வாழ்நாள் தடை
1. விக்கியை வாசிக்க தடை இல்லை
# விக்கிப்பீடியா:விக்கிசார்பாக அங்கிகாரமற்று இயங்குவதை தடுத்தல் (வரைவு)

## வாக்கெடுப்பு

### ஆதரவு

1. --நந்தினிகந்தசாமி (பேச்சு) 13:52, 21 அக்டோபர் 2013 (UTC)
# விக்கிப்பீடியா:விக்கிசார்பாக அங்கிகாரமற்று இயங்குவதை தடுத்தல் (வரைவு)

## வாக்கெடுப்பு

### எதிர்ப்பு

1. --Natkeeran (பேச்சு) 14:04, 21 அக்டோபர் 2013 (UTC)
1. --சோடாபாட்டில்<sup>உரையாடுக</sup> 14:36, 21 அக்டோபர் 2013 (UTC)
1. --நீச்சல்காரன் (பேச்சு) 15:15, 21 அக்டோபர் 2013 (UTC)
1. --நந்தகுமார் (பேச்சு) 17:14, 21 அக்டோபர் 2013 (UTC)
1. --சங்கீர்த்தன் (பேச்சு) 18:58, 21 அக்டோபர் 2013 (UTC)
1. --மயூரநாதன் (பேச்சு) 19:06, 21 அக்டோபர் 2013 (UTC)
1. --≈ <font>**த<span>♥</span>உழவன்**</font><sup><font> *( கூறுக )* </font></sup> 03:58, 22 அக்டோபர் 2013 (UTC)
1. இப்பரிந்துரைக்கு ஆதரவு அளிக்க மனம் இசையவில்லை. காரணம்: கருத்து வேறுபாடுகளையும் புரிதல் சிக்கல்களையும் நன்முறையில் தீர்த்துவைக்க விக்கியின் நற்பண்புகளைக் கடைப்பிடித்தாலே போதும். எதிர்பாராமல் மிகப் பெரும் தீங்கு ஏற்படும் நிலை எழுந்தால் அப்போது தீர்வு காண விக்கி சமூகம் முன்வரும் என்னும் உறுதியான நம்பிக்கை உள்ளது.--பவுல்-Paul (பேச்சு) 04:09, 22 அக்டோபர் 2013 (UTC)
1. --Kanags <sup>\உரையாடுக</sup> 04:24, 22 அக்டோபர் 2013 (UTC)
1. --மா. செல்வசிவகுருநாதன் (பேச்சு) 04:50, 22 அக்டோபர் 2013 (UTC)
1. --கலை (பேச்சு) 07:21, 22 அக்டோபர் 2013 (UTC)
1. --Booradleyp1 (பேச்சு) 04:27, 24 அக்டோபர் 2013 (UTC)
# விக்கிப்பீடியா:விக்கிசார்பாக அங்கிகாரமற்று இயங்குவதை தடுத்தல் (வரைவு)

## வாக்கெடுப்பு

### கருத்து

இது தொடர்பாக நாம் ஒரே ஒரு சிக்கலைத் தான் இதுவரை சந்தித்துள்ளோம். அதற்காக எல்லோரும் எல்லா விடயங்களுக்கும் விக்கியில் அனுமதி பெற்று செயற்படுவது என்றால் விக்கியின் செயற்பாடுகள் இறுக்கமடைந்து, பயனர்கள் தம் முனைப்பாக அறிமுகப்படுத்தல்கள், பரவலாக்கல் பணிகள் செய்வது தடைபெற்று விடும். மேலும், அதற்கான தண்டனையாக வாழ்நாள் தடை எல்லாம் என்று கூறி இருப்பது இந்தக் கொள்கை தொலைநோக்காக, எல்லாப் பக்க விளைவுகளையும் சூழ்நிலைகளையும் சிந்தித்து பரிந்துரைக்காதையே சுட்டிக் காட்டுகிறது. இதைக் கடுமையாக எதிர்க்கிறேன். --Natkeeran (பேச்சு) 14:08, 21 அக்டோபர் 2013 (UTC)
: ஒரு சிக்கல் வந்து விட்டது. மேலும் சிக்கல்கள் வரக்கூடாது என்பதால் தான் இந்த கொள்கை. தண்டனை என்பது கடுமை என்றால் அதை நீங்கள் மாற்றலாமே. ஏன் எதிர்க்க வேண்டும் புருனோ மஸ்கரனாஸ் (பேச்சு) 14:31, 21 அக்டோபர் 2013 (UTC)  
விக்கிப்பீடியா நீதிமன்றமல்ல, தண்டனைக்களமுமல்ல. இக்கொள்கையின் நோக்கு என்னவாக இருந்தாலும் இதன் விளைவு சமூக ஒழிப்பு (community destruction) ஆகவே இருக்கும் என்பதில் சிறிதும் எனக்கு ஐயமில்லை.--சோடாபாட்டில்<sup>உரையாடுக</sup> 14:39, 21 அக்டோபர் 2013 (UTC)
--கலை (பேச்சு) 07:26, 22 அக்டோபர் 2013 (UTC)  
- வாழ்நாள் தடை என்பதை ஆதரிக்கவில்லை. விக்கியில் எழுதுபவர்கள் எல்லாம் பெறுப்பாளர்கள் தான். ஒவ்வொரு வகையில் விக்கி எழுதுதல் அவரவருக்கு சுயலாபமே(மகிழ்ச்சி, கற்றல், மொழி, தொழிற்நுட்பம்). அந்தப் பொறுப்பைத் விக்கி வளர்ச்சியின்றி தனிமனித சுயலாபத்திற்கு (மட்டும் அல்லது அதிகமாக) பயன்படுத்தினால் தான் அது தவறு. ஆகவே வரைவின் சாரத்தை விரும்பவில்லை --நீச்சல்காரன் (பேச்சு) 15:26, 21 அக்டோபர் 2013 (UTC)
: விக்கிப்பீடியாவில் பொறுப்பு, பொறுப்பு அளிப்பது என்பவற்றுக்கெல்லாம் பொருள் எதுவும் கிடையாது. விக்கிப்பீடியாவின் வளர்ச்சிக்காக எந்தப் பயனரும் தன்னாலான முயற்சிகளைச் செய்யலாம். அப்படித்தான் நடந்துவருகிறது. யாராவது விக்கிப்பீடியாவின் பெயருக்குக் களங்கம் ஏற்படும்படியோ அல்லது பிறரைத் தவறாக வழிகாட்டும்படியோ நடந்து கொண்டால் அதற்கேற்பப் பிற பயனர்கள் தலையிடலாம். முன்னைய சந்தர்ப்பமொன்றில் விக்கியின் பயனர் அல்லாத ஒருவரே அவ்வாறு நடந்துகொண்டிருக்கிறார். அப்படியான சந்தர்ப்பங்களில் நாம் எழுதும் விதிகள் பயன்படா. இப்படியான கடுமையான விதிகள் பயனர்கள் சுதந்திரமாகச் செயல்பட்டு தமிழ் விக்கிப்பீடியாவை வளர்ப்பதைத் தடுத்துவிடலாம். ---மயூரநாதன் (பேச்சு) 19:20, 21 அக்டோபர் 2013 (UTC)--கலை (பேச்சு) 07:26, 22 அக்டோபர் 2013 (UTC)
:: விக்கிப்பீடியாவில் பொறுப்பு, பொறுப்பு அளிப்பது என்பவற்றுக்கெல்லாம் பொருள் உண்டு என்றல்லவா நினைத்தேன். ??? புருனோ மஸ்கரனாஸ் (பேச்சு) 02:50, 22 அக்டோபர் 2013 (UTC)
:::அது விக்கிப்பீடியா எனும் கலைக்களஞ்சியத்தில் அல்ல, புருனோ. விக்கிமீடியா இந்தியா எனும் இலாப நோக்கற்ற நிறுவனம் வெளியிட்டது. அந்த நிறுவனத்துக்கும் விக்கிப்பீடியாவின் உள்நடப்புக்களுக்கும் நேரடித் தொடர்பு கிடையாது. அது விக்கியைப் பற்றிப் பரப்புரை செய்வதற்காகத் தன்னார்வலர்களால் (நான் உட்பட சிலர் இணைந்து) தொடங்கிய அமைப்பு. -- சுந்தர் <sup>\பேச்சு</sup> 03:30, 22 அக்டோபர் 2013 (UTC)
:::::இதே பக்கத்தின் பேச்சுப் பக்கத்தில் கருத்திட்டு இருகின்றேன், பார்க்கவும். தமிழ் விக்கிப்பீடியாவும் பிற விக்கி உறவுத்திட்டங்களும் <big>**விக்கிமீடியா**</big>வின் திட்டங்கள். விக்கிமீடியாதான் தாய் நிறுவனம்.--செல்வா (பேச்சு) 03:49, 22 அக்டோபர் 2013 (UTC)
# வெளுத்த கத்ரீனா

முட்டத்துவர்க்கியுடைய ”வெளுத்த கத்ரீனா” என்ற நாவலினை முதன்மைப்படுத்தி, திரைக்கதையும் வசனமும் எழுதி, வி.பி. கே. மேனன் தயாரித்த மலையாளத் திரைப்படம். இது1968 நவம்பர் 29-ல் கேரளத்தில் வெளியானது
# வெளுத்த கத்ரீனா

## நடிகர்களும் கதாபாத்திரங்களும்

- சத்யன் - செல்லப்பன்
- பிரேம் நசீர் - நம்பூதிரி
- ஜோஸ் பிரகாஸ் - மனோகரன்
- அடூர் பாசி - குர்யச்சன்
- பஹதூர் - அப்பாயி
- மணவாளன் ஜோசப் - கிருஷ்ணபணிக்கர்
- பி ஆர் மேனன் - அரவிந்தாட்சன்
- டி. எஸ். முத்தய்யா
- ஷீலா - கத்ரீனா
- ஜெயபாரதி - ரோசு
- கவியூர் பொன்னம்மா - மார்த்தபுலயி
- சைலஸ்ரீ - நர்த்தகி
- டி. ஆர். ஓமன - டாக்டர் சைனப
- மீனா - மேரியம்மா
- ஜூனியர் பத்மினி - அம்மிணி
- மாலாசாந்தி - லட்சுமிக்குட்டி
# வெளுத்த கத்ரீனா

## பின்னணிப் பாடர்ல்கள்

- கே. ஜே. யேசுதாஸ்
- பி. சுசீலா
- பி. ஜெயச்சந்திரன்
- பி. பி. ஸ்ரீனிவாஸ்
- எ.எம். ராஜ
- பி. லீலா
- எல். ஆர். ஈஸ்வரி
# வெளுத்த கத்ரீனா

## பங்காற்றியோர்

- கதை, திரைக்கதை, வசனம் - முட்டத்து வர்க்கி
- இயக்கம் - சசிகுமார் (இயக்குநர்)|சசிகுமார்
- தயாரிப்பு - எம் ஒ ஜோஸப், என் வி ஜோஸப்
- இசையமைப்பு - ஸ்ரீகுமாரன் தம்பி
- இசை - ஜி தேவராஜன்
# செக்சோ ஓ பால்சாஃபே (திரைப்படம்)

**செக்சோ ஓ பால்சாஃபே** எனும் பிரஞ்சு-ஈரானிய-தஜிக் திரைப்படம் *செக்ஸ் & பிலாஸபி* (Sex & Philosophy) எனும் ஆங்கிலப் பெயரில் வெளிவந்தது. இந்த பிரஞ்சு-ஈரானிய-தஜிக் (French-Iranian-Tajik ) திரைப்படம் 2005 ஆம் ஆண்டில் வெளியிடப்பட்டது. இத்திரைப்படத்தை ஈரானிய இயக்குநர் மோசன் மக்மால்பஃப் இயக்கியிருந்தார். இத்திரைப்படம் தஜிகிஸ்தான் நாட்டில் படம் பிடிக்கப்பட்டது.
# செக்சோ ஓ பால்சாஃபே (திரைப்படம்)

## திரைப்படத்தைப் பற்றி

இத்திரைப்படம் மாண்ட்ரீல் திரைப்பட விழாவில் 2005 ஆம் ஆண்டு திரையிடப்பட்டது. தென் கொரியா, சிங்கப்பூர், துருக்கி, இத்தாலி மற்றும் ரஷ்யா ஆகிய நாடுகளில் வெளியிடப்பட்டது. தஜிகிஸ்தான் அரசால் 78 வது அகெடமி விருதுக்காக இத்திரைப்படம் தேர்ந்தெடுக்கப்பட்டது. ஆனால் ஆங்கில மொழிபெயர்ப்புச் சொற்கள் (English subtitles) இணைக்கப்படாததால் இத்திரைப்படம் அனுமதிக்கப்படவில்லை.
# செக்சோ ஓ பால்சாஃபே (திரைப்படம்)

## கதை

40 வயது நடன ஆசிரியர் தனது நான்கு காதலிகளையும் ஒரே இடத்திற்கு ஒரே நேரத்தில் வரச் சொல்லி அவரது நிலையை விளக்குகிறார். தனது செயல்பாடுகள், அவர்களை முதன் முதலில் எதனால் காதலித்தார் என விளக்குகிறார். பின்னர் அவரது நான்கு காதலிகளுள் ஒருவர் நடன ஆசிரியரைத் தவிர வேறு மூன்று பேரைக் காதலித்திருக்கிறார். அவரும் அவரது காதலர்களை அழைத்து எதனால் முதலில் அவர்களைக் காதலித்தார் என தனது நிலையை விளக்குகிறார்.
# செக்சோ ஓ பால்சாஃபே (திரைப்படம்)

## நடிகர்கள்

- தலேர் நஸராவ் (Daler Nazarov)
- மாரியாம் காய்போவா (Mariam Gaibova)
- பர்ஸோனா பெக்னாஸாரோவா (Farzona Beknazarova)
- தமினா எப்ராஹிமோவா (Tahmineh Ebrahimova)
- மலோஹாட் அப்துல்லோவா (Malohat Abdulloeva)
# செக்சோ ஓ பால்சாஃபே (திரைப்படம்)

## விருதுகள்

- 2005 ஆம் ஆண்டின் மாண்ட்ரீல் திரைப்பட விழா விருது.
# விக்கிப்பீடியா:பயனர் மீது அவதூறு செய்வதை தடுத்தல் (வரைவு)

## முன்னுரை

இணையவழியாக, முகம் பாராமல் வெவ்வேறு சூழலில் நின்று எழுதி உரையாடிச் செயல்படும்போது பலமுறை கருத்து வேறுபாடுகளும், தவறான புரிதல்களும், பிணக்குகளும் ஏற்பட வாய்ப்புள்ளது.
சிலர் விக்கிபீடியாவை தங்களை பிரபலப்படுத்த பயன் படுத்தலாம்
சிலர் விக்கிபீடியாவை வைத்து தனி மனித தாக்குதல், மற்றும் அடுத்தவர் மீது அவதூறுகளை பரப்ப பயன்படுத்தலாம்
கட்டுரையை மீள்விப்பது போல் மனித உணர்வுகளையும், ஒருவர் இன்னொருவர் மேல் வைத்திருக்கும் மதிப்பீட்டையும், அவதூறுகளால் ஏற்படும் மன உளைச்சலையும், கால இழப்பையும் மீள்வித்து விட முடியாது. எனவே, முறையான ஆதாரம் இல்லாமல் அவதூறு பரப்பும் பயனர்களை எப்படிக் கையாள்வது, அவதூறு பரப்புதல் உறுதியானால் அதற்கு என்ன நடவடிக்கை என்று கொள்கை வகுக்க வேண்டிய நேரம் இது
# விக்கிப்பீடியா:பயனர் மீது அவதூறு செய்வதை தடுத்தல் (வரைவு)

## கொள்கை

முறையான ஆதாரம் இல்லாமல் அவதூறு பரப்பும் பயனர்கள் மற்றும் அந்த அவதூறை ஆதரித்தவர்கள், அந்த அவதூறிற்கு விருப்பம் தெரிவித்தவர்கள், மற்றும் அந்த பயனரின் கைப்பாவைகள் மற்றும் கையாட்கள் (sock puppets and meat puppets) ஆகியவர்களுக்கு வாழ்நாள் தடை விதிக்கப்பட வேண்டும்
கொள்கை விளக்கம்
# விக்கிப்பீடியா:பயனர் மீது அவதூறு செய்வதை தடுத்தல் (வரைவு)

## கொள்கை

### முறையான ஆதாரம் இல்லாமல்

- அவதூறு பரப்பியவரால் தான் கூறியவற்றை நிருபிக்க முடியாது போனால்
# விக்கிப்பீடியா:பயனர் மீது அவதூறு செய்வதை தடுத்தல் (வரைவு)

## கொள்கை

### அவதூறு

ஒரு பயனர் (பாதிக்கப்பட்டவர், அவதூறு செய்யப்பட்டவர்)எழுதாத ஒன்றை எழுதியதாக மற்றொரு பயனர் (அவதூறு செய்பவர்) / பல பயனர்கள் (அவதூறு செய்பவர்கள்) கூறுவது, எழுதுவது
ஒரு பயனர் (பாதிக்கப்பட்டவர், அவதூறு செய்யப்பட்டவர்)செய்யாத ஒன்றை செய்ததாக மற்றொரு பயனர் (அவதூறு செய்பவர்) / பல பயனர்கள் (அவதூறு செய்பவர்கள்) கூறுவது, எழுதுவது
# விக்கிப்பீடியா:பயனர் மீது அவதூறு செய்வதை தடுத்தல் (வரைவு)

## கொள்கை

### அவதூறு

#### வகைகள்

இரண்டே வகைகள் தான்
1. அவதூறு - அதாவது அடுத்தவரை பற்றி எழுதியது தவறு
1. அவதூறு அல்ல - அதாவது அடுத்தவரை பற்றி எழுதியது சரி
எனவே ஒரே தண்டனை போதும்.
# விக்கிப்பீடியா:பயனர் மீது அவதூறு செய்வதை தடுத்தல் (வரைவு)

## கொள்கை

### பரப்பும் பயனர்கள்

- https://ta.wikipedia.orgல் அடுத்தவரை குறிப்பிட்டு எழுதுபவர்கள்
- பிற தளங்களில் விக்கியில் நடந்ததை பற்றி எழுதும் விக்கி பயனர்கள்
- பிற ஊடகங்களில் எழுதுபவர்கள்
- பொது தளங்களில் பேசுபவர்கள்
# விக்கிப்பீடியா:பயனர் மீது அவதூறு செய்வதை தடுத்தல் (வரைவு)

## கொள்கை

### மற்றும் அந்த அவதூறை ஆதரித்தவர்கள், அந்த அவதூறிற்கு விருப்பம் தெரிவித்தவர்கள் ஆகியவர்களுக்கு

- அவதூறு செய்திகளை பரப்புபவர்கள்,
- அதற்கு விருப்பம் தெரிவிப்பவரக்ள்,
- அதற்கு ஆதரவு தெரிவிப்பவர்கள்
- கைப்பாவைகள்
- கையாட்கள்  
பயனரை தடை செய்து விட்டு கைப்பாவைகளையும், கையாட்களையும் வைத்திருப்பதில் எந்த அர்த்தமும் இல்லை
எனவே அனைவரையும் தடை செய்ய வேண்டும்
# விக்கிப்பீடியா:பயனர் மீது அவதூறு செய்வதை தடுத்தல் (வரைவு)

## கொள்கை

### வாழ்நாள் தடை விதிக்கப்பட வேண்டும்

- அந்த பயனர் விக்கியில் பங்களிக்க வாழ்நாள் தடை
கட்டுரையை மீள்விப்பது போல் மனித உணர்வுகளையும், ஒருவர் இன்னொருவர் மேல் வைத்திருக்கும் மதிப்பீட்டையும், அவதூறுகளால் ஏற்படும் மன உளைச்சலையும், கால இழப்பையும் மீள்வித்து விட முடியாது. இது தனிப்பட்ட பயனரின் உணர்வுகள் சம்பந்தப்பட்ட ஒரு பிரச்சினை. எனவே, முறையான ஆதாரம் இல்லாமல் அவதூறு பரப்பும் பயனர்கள் மற்றும் ஆதரவு மற்றும் விருப்பம் தெரிவிப்பவரகளுக்கு கடுமையான தண்டனை அவசியம்
இல்லாவிடின் விசமத் தனமாக அவதூறுகள் நிறைய வரும், அது தொடர்பாக நிறைய ஆற்றல் வீணாகும்.
இல்லை என்றால் ரோட்டில் நின்றவர் போனவர் எவரும் ஒரு கணக்கை ஆரம்பித்து இந்த தளத்தை பயன்படுத்தி பிற பயனர்களை அவதூறு செய்ய இயலும்
இல்லை என்றால் குழப்பம் விளைவிக்க எண்ணும் எவரும் ஒவ்வொரு நாளும் புதிது புதிதாக அவதூறுகளை பரப்பி விட்டு எல்லாப் பயனர்களது நேரத்தையும் வீணடித்து விடுவதற்கே வழி சமைப்பதாக முடியும்
தமிழ் விக்கிப்பீடியாவின் நலனுக்காகத்தான் வழிமுறைகளை உருவாக்க முனைகிறோம். இங்கே பல ஆண்டுகள் தமது பொன்னான நேரத்தைச் செலவு செய்து பல பயனர்கள் உழைத்து தமிழ் விக்கிப்பீடியாவைத் தற்போதைய நிலைக்குக் கட்டி எழுப்பி இருக்கிறார்கள். வழிமுறைகள் இந்த உழைப்புக்கு மதிப்பு அளிப்பதாக இருக்கவேண்டும்.
# விக்கிப்பீடியா:பயனர் மீது அவதூறு செய்வதை தடுத்தல் (வரைவு)

## நடைமுறை

### பாதிக்கப்பட்டவர் குற்றம் சாட்டுதல்

இதில் கீழ்க்கண்ட தகவல்கள் அளிக்கப்பட வேண்டும்
1. அவதூறு செய்தவர்.
1. அந்த தொகுத்தல் வேறுபாடு.
1. அதை விரும்பியவர்களின் தொகுத்தல் வேறுபாடு
1. அதற்கு ஆதரவு தெரிவித்தவர்களின் தொகுத்தல் வேறுபாடு
# விக்கிப்பீடியா:பயனர் மீது அவதூறு செய்வதை தடுத்தல் (வரைவு)

## நடைமுறை

### தவற்றை ஏற்றுக்கொள்ளுதல் அல்லது தன் தரப்பு ஆதாரங்களை சமர்ப்பித்தல்

குற்றம் சாட்டப்பட்டவர் தன் தரப்பில் இருந்த ஆதாரங்களை தந்து தான் கூறியது சரி என்று சொல்லலாம்
அல்லது வேறு யாராவது ஆதாரங்களை தந்து முதலில் கூறப்பட்டது சரி என்று சொல்லலாம்
அல்லது
அவரால் ஆதாரங்களை தரமுடியாவிட்டால் வருத்தம் தெரிவித்து, தன் தவற்றை ஏற்றுக்கொள்ள வேண்டும்
# விக்கிப்பீடியா:பயனர் மீது அவதூறு செய்வதை தடுத்தல் (வரைவு)

## இந்த கொள்கை மற்றும் நடைமுறைக்கு வாக்கெடுப்பு

### ஆதரவு

1. நந்தினிகந்தசாமி (பேச்சு) 13:02, 21 அக்டோபர் 2013 (UTC)
# யட்சி (திரைப்படம்)

**யட்சி** என்பது எம். ஒ. ஜோசப் தயாரிப்பில் வெளியான மலையாளத் திரைப்படம். மலயாற்றூர் ராமகிருஷ்ணன் இதே பெயரில் எழுதிய புதினத்தை முதன்மைப்படுத்தி, தோப்பில் பாசி திரைக்கதையும் வசனமும் எழுதினார். இது 1968 ஜூன் 30-ல் வெளியானது.
# யட்சி (திரைப்படம்)

## நடிப்பு

- சத்யன்
- அடூர் பாசி
- என். கோவிந்தன்குட்டி
- பஹதூர்
- சாரதா
- உஷாகுமாரி
- சுகுமாரி
- ராஜகோகிலா
- ராதிகா.
|}
# மது (நடிகர்)

சந்திப்பில் மோகன்லாலும் ]]  
மாதவ நாயர் என்று அறியப்படும் நடிகர் **மது** ஒரு சிறந்த பன்முக கலைஞர் . இவர் கதை ,வசனம் ,இயக்கம் மட்டுமல்ல
சிறந்த படங்களை தயாரித்து வெளியிட்டரும் கூட . இவர் 1970 ஆண்டு முதன் முதலான இயக்கிய ப்ரியா என்ற படம் தேசிய அளவில் விருதையும், நன்மதிப்பையும் பெற்றுத் தந்தது
# மது (நடிகர்)

## பிறப்பும் ,இளமைப்பருவமும்

நடிகர் மது என்ற மாதவ நாயர் 1933 செப்டம்பர் 23 இல் திருவனந்தபுரத்தில் உள்ள கௌரிசப்பட்டம் என்ற இடத்தில் பிறந்தார் .
இவர் திருவனந்தபுரத்தில் நகரமேயராக இருந்த ஆர் .பரமேஸ்வரன் தந்தைக்கும் ,கமலம்மா என்ற தாய்க்கும் தலை மகனாய் பிறந்தவர் ஆவார் .
இவர் உடன் பிறந்த சகோதரிகள் நால்வர் .ஆரம்ப கல்வியை திருவனந்தபுரம் குண்ணுக்குழியில் உள்ள எல் .பி.பள்ளியிலும் ,புகுமுக வகுப்பை
எம் .ஜி .கல்லூரியிலும் , பட்டம் மற்றும் ஹிந்தியை திருவனந்தபுரம் பல்கலைக்கழக கல்லூரியிலும் கற்றார் .பின்னர் ஹிந்தி முதுநிலை படிப்பை
பனாரஸ் பல்கலை கழகத்தில் படித்து பட்டம் பெற்றார்
# மது (நடிகர்)

## ஆசிரிய பணியும் , திரைப்பட வாழ்க்கையும்

இவர் நாகர்கோவிலில் எஸ் . டி .ஹிந்து கல்லூரியில் ஹிந்தி விரிவுரையாளராக பணியாற்றினார் .அவ்வமயம் திருவனந்தபுரம்நேஷனல் ஸ்கூல் ஆப் டிராமா என்ற நிறுவனத்தில் நடிப்பு பயிற்சி பெறுவதற்காக வேலையை உதறி விட்டார் . அங்கு தான் அவர் ராமு காரியட் டை சந்தித்தார் . அப்போது தயாரிப்பில் இருந்த மூடுபடம் திரைப்படத்தில் முதன் முதலாய் நடித்தார் . ஆனால் சற்று தாமதித்தே அப்படம் 1963 இல் வெளிவந்தது . இவர் நடிப்பில் வெளி வந்த முதல் மலையாளத் திரைப்படம் " நினமணிஞ்ச கல்பா துகள் "  
1964 இல் வெளிவந்த பார்கவி நிலையம் என்ற திகில் படம் இவருக்கு நல்ல பெயர் வாங்கி தந்தது . என்றாலும் இந்த காலகட்டத்தில்
பிரேம் நசீர் ,சத்தியன் இவர்களே மலையாள படத்தை ஆண்டு கொண்டிருந்தனர் ..எனவே இவர் பல படங்களில் இரண்டாம் கதாநாயகனாகவே
வலம் வந்தார் ..
இந்நிலையில் சி .ராதாகிருஷ்ணன் எழுதிய "' தேவி டிஸ்சி" என்ற நாவலை அடிப்படையாக கொண்டு விபச்சாரிகள் வரலாற்று
படமாக இயக்கினார். அதில் இவரே வில்லத்தனமான கதாநாயகன் . படத்தின் பெயர் ப்ரியா . இதில் வங்காள நடிகை லில்லி சக்கரவர்த்தி கதாநாயகியாகவும் , ஜெயபாரதி துணை நடிகையாகவும் நடித்திருந்ததார் இந்த படம் மும்பையில் சிவப்பு விளக்கு பகுதியிலும் படமாக்கப்பட்டது . இப்படம் ராஜகோபால் ,பெஞ்சமின் ,ராமச்சந்திரா,மற்றும் எல் .சி .கபூர் ஆகிய நான்கு ஒளிப்பதிவாளர்களால் படமாக்க பட்டு கேரளா அரசின் விருதையும் , இந்திய அளவில் இரண்டாவது சிறந்த படம் என்று 1970 இல் அறிவிக்கப்பட்டது  
மதுவின் வாழ்க்கையில் மறக்கமுடியாத இன்னொரு படம் செம்மீன் .இதில் காதலில் தோல்வியுற்றது போன்ற நடிப்பில் சபாஷ் பெற்றார் .. கதாநாயகனை விஞ்சிய நடிப்பாற்றலால் , இதில் மது பங்களித்திருந்தார் .இந்த திரைப்படம் எட்டு லக்ஷம் செலவில் தயாரிக்கப்பட்டது .கேரளா பிலிம் கார்ப்பரேஷன் 6 லட்சமும் ,மீதியை நண்பர்களிடமும் வசூல் செய்து இது முடிக்கப்பட்டது .சத்தியன் ரூ 12000 மது ரூ 2000 என்று பங்களித்திருந்தனர். இப்படம் 40 லட்ச ரூபாய் வசூல் ஈட்டியது  
1969 இல் மது ,அமிதாப் பச்சனோடு சாட் ஹிந்துஸ்தானி திரைப்படத்தில் நடித்துள்ளார்
தமிழில் மூன்று படங்கள் .சிவாஜிகணேசனுடன் " பாரதவிலாஸ்" ரஜினியுடன் " தர்மதுரை "
மற்றும் ஒரு பொண்ணு ஒரு பையன் 2007  
2013 ஆம் ஆண்டு பத்மசிறீ விருது பெற்றுள்ளார்.
# மது (நடிகர்)

## விருதுகள்

- 1980 கேரள அரசின் சிறப்பு விருது
- 1995 குழந்தைகளுக்கான சிறந்த திரைப்படத் தயாரிப்பில் (மினி என்ற திரைப்படம்)
- 2013 பத்மசிறீ விருது
# அசுட்டட்டைன்

**அசுட்டட்டைன்** *(Astatine)* என்பது At என்ற மூலக்கூற்று வாய்ப்பாடு கொண்ட ஒரு தனிமமாகும். இதனுடைய அணுவெண் 85 ஆகும். பூமியில் இயற்கையாகத் தோன்றும் மிகவும் அரிய தனிமங்களில் இதுவும் ஒன்றாகும். பல கன உலோகங்கள் கதிரியக்கச் சிதைவின் போது கதிரியக்க வேதியியல் தனிமமாக இது உற்பத்தியாகிறது. இதன் ஓரிடத்தான்கள் அனைத்தும் குறுகிய அரைவாழ்வுக் காலம் உடையவையாகும். அவற்றில் அதிக நிலைப்புத்தன்மை கொண்ட ஐசோடோப்பாக அசுட்டட்டைன்-210 அதிகமாக 8.1 மணிநேரம் அரைவாழ்வுக் காலம் கொண்டுள்ளது. தூய அசுடட்டைன் மாதிரி எதுவும் இதுவரை திரட்டப்படவில்லை. ஏனெனில் எவ்வளவு பெரிய மாதிரியாகத் திரட்டினாலும் அதனுடைய கதிரியக்க வெப்பத்தினாலேயே அது ஆவியாகிவிடுகிறது.
இத்தனிமம் ஆலசன் குழுவில் உள்ள ஒன்றாக அறியப்பட்டாலும் இதன் வேதியியல் பண்புகள் எதுவும் இன்னும் அறியப்படவில்லை. ஆனால் தனிமவரிசை அட்டவணையில் இது இடம்பெற்றிருக்கும் இடத்தைப் பொறுத்து அயோடினை அடுத்த கன உலோகமெனக் கருதி பல பண்புகள் மதிப்பீடு செய்யப்பட்டுள்ளன. புளோரின், குளோரின், புரோமின் மற்றும் அயோடின் என்பன இத்தனிமம் இடம்பெற்றுள்ள குழுவில் உள்ள பிற தனிமங்களாகும். பளபளக்கும் ஒளி கொண்ட தோற்றத்தில் அல்லது கருப்பு நிறத்தில் ஒரு குறைக்கடத்தியாக அல்லது ஒரு தனிமமாக அசுட்டட்டைன் இருக்கலாம் என கருதப்படுகிறது. அயோடினைக் காட்டிலும் இது அதிக உருகுநிலையைக் கொண்டிருக்கலாம். அசுட்டடைனின் பல எதிர்மின் அயனிச் சேர்மங்கள் அறியப்படுகின்றன மற்றும்
இதன் பல்வேறு சேர்மங்கள் அயோடினின் சேர்மங்களை ஒத்துள்ளன. இலேசான ஆலசன்கள் போல இல்லாமல் அசுட்டட்டைன் நிலையான ஓரணு நேர்மின் அயனியாக உருவாதல் உள்ளிட்ட சில உலோகப் பண்புகளை இது வெளிப்படுத்துகிறது.  
டேல் ஆர் கார்சன், கென்னத் ரோசு மெக்கன்சி மற்றும் எமிலோ கி செகிர் ஆகியோர் பெரிக்லியில் உள்ள கலிபோர்னியா பல்கலைக்கழகத்தில் 1940 ஆண்டு அசுட்டட்டைனை முதன் முதலாகத் தொகுத்தனர். நிலைப்புத்தன்மை அற்றது என்ற பொருள் கொண்ட கிரேக்கச் சொல்லில் இருந்து இவர்கள் அசுட்டட்டைன் என்ற பெயரை தருவித்து இதற்கு சூட்டினர். அசுட்டட்டைனின் நான்கு ஐசோடோப்புகள் அடுத்தடுத்து கண்டறியப்பட்டன். இருப்பினும் இவை ஒரு கிராமுக்கும் குறைவான அளவிலேயே பூமியில் எக்காலத்திலும் இருப்பதாக மதிப்பிடப்பட்டுள்ளது. அதிக நிலைப்புத்தன்மை கொண்ட ஐசோடோப்பாகக் கருதப்படும் அசுட்டட்டைன்-210 மற்றும் மருத்துவப் பயன் கொண்ட அசுட்டட்டைன்-211 ஆகிய இரண்டும் கூட இயற்கையில் தோன்றுவதில்லை. வழக்கமாக இவை பிசுமத் 209 ஐசோடோப்பை ஆல்பா துகள்கள் கொண்டு தாக்குவதால் செயற்கையாகத் தோற்றுவிக்கப்படுகின்றன.
# அசுட்டட்டைன்

## பண்புகள்

அசுட்டட்டைன் மிகவும் கதிரியக்கத் தன்மை மிக்க தனிமம் ஆகும். இதனுடைய அனைத்து ஐசோடோப்புகளும் 8.1 மணி நேரம் அல்லது அதற்குக் குறைவான குறுகிய அரை ஆயுட்காலத்தைக் கொண்டுள்ளன. அவை கதிரியக்கச் சிதைவடைந்து பிசுமத், பொலோனியம் அல்லது ரேடான் போன்ற மற்ற அசுட்டட்டைன் ஐசோடோப்புகளாக மாறுகின்றன. அதன் ஐசோடோப்புகளில் பெரும்பாலானவை ஒரு நொடி மற்றும் அதற்கு குறைவாக உள்ள அரை வாழ்வைக் கொண்டு மிகவும் நிலையற்றவையாக உள்ளன.  
தனிமவரிசை அட்டவணையின் முதல் 101 தனிமங்களில் பிரான்சியம் மட்டுமே குறைந்த நிலைப்புத்தன்மை கொண்ட தனிமமாக உள்ளது. செயற்கை தயாரிப்பு அல்லது இயற்கைத் தோற்றம் எதுவாயினும் அசுட்டட்டைனின் அனைத்து ஐசோடோப்புகளும் பிரான்சியத்தைக் காட்டிலும் அதிக நிலைப்புத்தன்மை கொண்டவையாக உள்ளன. அசுட்டட்டைனின் பண்புகளில் பெரும்பகுதியானவை எந்த உறுதியின் அடிப்படையிலும் இறுதி செய்யப்படவில்லை.
ஆராய்ச்சிகளும் இதன் குறுகிய அரை வாழ்வுக் காலத்தால் கட்டுப்படுத்தப்படுகின்றன.  
எடைகாணும் அளவுக்கு அசுட்டட்டைன் உருவாக்கப்படுவதையும் இந்த அரை ஆயுட்காலம் தடுக்கிறது. கண்ணால் காணும் அளவுக்கு தயாரிக்கப்படும் அசுட்டட்டைனும் உடனடியாக ஆவியாகி விடுகிறது. ஏனெனில் தீவிரமான கதிரியக்கம் காரணமாக அது உருவாக்கும் வெப்பம் அசுட்டட்டைனை உடனடியாக ஆவியாகச் செய்கிறது. ஒருவேளை போதுமான அளவுக்கு குளிர்விக்கப்பட்டால் பெரிய மூலக்கூறு அளவிற்கு அசுட்டட்டைனை ஒரு மெல்லிய படலமாகக் காணமுடியும்.ஓர் அலோகம் அல்லது ஓர் உலோகப்போலி என்று அசுட்டட்டைனை வகைப்படுத்துகிறார்கள். உலோக உருவாக்கம் என்றும் இதை முன் கணித்துள்ளார்கள்.  
தனிமங்களுடன் சேர்ந்து அசுட்டட்டைன் சில சேர்மங்களை மட்டுமே கொடுக்கிறது. இவை அசுட்டடைடுகள் எனப்படுகின்றன. சோடியம் அசுட்டடைடு, பல்லேடியம் அசுட்டடைடு, வெள்ளி அசுட்டடைடு, தாலியம் அசுட்டடைடு, ஈய அசுட்டடைடு என்பன இதற்கு உதாரணங்களாகும்.
# காத்ரீன் திரீசா

**காத்ரீன் திரீசா** ஒரு திரைப்பட நடிகை. இவர் தமிழ்,மலையாளம், தெலுங்கு, கன்னடம் ஆகிய மொழித் திரைப்படங்களில் நடித்துள்ளார்.
# காத்ரீன் திரீசா

## திரைப்படங்கள்

| ஆண்டு | திரைப்படம் | வேடம் | மொழி | மற்ற விவரங்கள் |
| --- | --- | --- | --- | --- |
| 2010 | *சங்கர் ஐ.பி.எஸ்* | சில்பா | கன்னடம் |  |
| 2010 | *த த்ரில்லர்* | மீரா | மலையாளம் |  |
| 2011 | *உப்புகண்டம் பிரதர்சு பாக் இன் ஆக்சன்* | வினிலா சத்யநேசன் | மலையாளம் |  |
| 2011 | *விஷ்ணு* | மீனாட்சி | கன்னடம் |  |
| 2012 | *கோட்பாதர்* | சுஜாதா | கன்னடம் | சிறந்த நடிகைக்கான பிலிம்பெயர் விருதுக்கு பரிந்துரை (கன்னடம்) |
| 2013 | *சம்மக் சல்லோ* | சுனைனா | தெலுங்கு |  |
| 2013 | ''இத்தரம்மாயிலதோ/ றோமியோ அன்ட் ஜூலியட்ஸ்”' | ஆகாசா | தெலுங்கு/மலையாளம் |  |
| 2013 | *பைசா* | நூர் | தெலுங்கு |  |
| 2014 | மெட்ராஸ் | கலையரசி | தமிழ் | தமிழில் முதல்படம் |
| 2014 | *காளி* | தமிழ் | படப்பிடிப்பில் | } |
# கிறித்தவ வழிபாட்டு முறை

**கிறித்தவ வழிபாட்டு முறை** (*Christian liturgy*) என்பது கிறித்தவ சபைகள் தம் சமயச் சடங்குகளை நிகழ்த்தும்போது வழக்கமாகக் கடைப்பிடிக்க வேண்டும் என்றோ, கடைப்பிடிப்பது சிறப்பானது என்றோ நிர்ணயித்திருக்கின்ற முறை ஆகும்.  
"வழிபாடு" (*liturgy*) என்னும் சொல் கிறித்தவத்தில் பொது வழிபாட்டைக் குறிக்கும் என்றாலும், பிசான்சிய வழிபாட்டு முறையில் அச்சொல் "நற்கருணை வழிபாட்டை" குறிக்கின்றது.
# கிறித்தவ வழிபாட்டு முறை

## கடந்த கால, மற்றும் இக்கால வழிபாட்டு முறைகளின் பட்டியல்

வெவ்வேறு கிறித்தவ சபைகளும் குழுக்களும் வெவ்வேறு வழிபாட்டு முறைகளைப் பயன்படுத்திவந்துள்ளன.
# கிறித்தவ வழிபாட்டு முறை

## கடந்த கால, மற்றும் இக்கால வழிபாட்டு முறைகளின் பட்டியல்

### மேற்கு மரபைச் சார்ந்த கிறித்தவ திருச்சபைகள்

#### இலத்தீன் மரபு கத்தோலிக்க திருச்சபை

- உரோமை வழிபாட்டுமுறை (*Roman Rite*): இது கீழ்வரும் வகைகளில் நிலவுகிறது:
- திரெந்துக்கு முற்பட்ட திருப்பலி முறை: 1570க்கு முற்பட்ட வெவ்வேறு முறைகள்
- உரோமை வழிபாட்டு முறையின் தனி வகை (*Extraordinary form of the Roman Rite*): இது "திரெந்து திருப்பலி முறை" (*Tridentine Mass*) எனவும் அழைக்கப்படுகிறது. இது 1570-1970 ஆண்டுக் கட்டத்தில் கத்தோலிக்க இலத்தீன் மரபில் பொது முறையாக இருந்தது. அதன் 1962ஆம் ஆண்டு வடிவத்தில் அதை சூழ்நிலைகளுக்கு ஏற்ப கடைப்பிடிக்கலாம் என்று 2007இல் திருத்தந்தை பதினாறாம் பெனடிக்ட் வழிமுறை நல்கினார்.
- உரோமை வழிபாட்டு முறையின் பொது வகை (*Ordinary form of the Roman Rite*). இரண்டாம் வத்திக்கான் பொதுச்சங்கம் (1962-1965) அளித்த வழிமுறைக்கு ஏற்ப, 1970இலிருந்து இன்றுவரை இலத்தீன் மரபு கத்தோலிக்க திருச்சபையின் உரோமை வழிபாட்டு முறையாக இந்த முறை இருந்து வருகிறது. இது சில வெளைகளில் "திருத்தந்தை ஆறாம் பவுல்" வழங்கிய முறை என்றோ, "புதிய வழிபாட்டு முறை" (*Novus Ordo*) என்றோ அழைக்கப்படுகிறது.
- ஆங்கிலிக்க வழக்கம் (*Anglican Use*): இது முன்னாள் ஆங்கிலிக்க சபையினராக இருந்து தற்போது கத்தோலிக்க சபையைச் சார்ந்தவர்களுக்கென்று உள்ளது.
- அம்புரோசிய வழிபாட்டு முறை (*Ambrosian Rite*): இத்தாலியின் மிலான் மறைமாட்டத்திலும் அதை அடுத்த பகுதிகளிலும் வழக்கத்தில் உள்ள முறை.
- அக்குவீலா வழிபாட்டு முறை (*Aquileian Rite*): வட இத்தாலியில் வழக்கத்தில் இருந்த முறை தற்போது வழக்கொழிந்து விட்டது.
- பிராகா வழிபாட்டு முறை (*Rite of Braga*): போர்த்துகல் நாட்டு பிராகா மறைமாவட்டத்தில் வழங்கிய இம்முறை இரண்டாம் வத்திக்கான் பொதுச்சங்கத்தின் வழிமுறைகளுக்குப் பின் அவ்வளவாக வழக்கத்தில் இல்லை.
- டூராம் வழிபாட்டு முறை (*Durham Rite*): இங்கிலாந்தின் டூராம் மறைமாவட்டத்தில் புனித பெனடிக்ட் சபைத் துறவியரின் முயற்சியால் வழக்கத்தில் வந்த முறை. தற்போது வழக்கொழிந்துவிட்டது.
- காலிய வழிபாட்டு முறை (*Gallican Rite*): முன்னாளைய பிரான்சில் (*Gaul*) வழக்கத்தில் இருந்தது. தற்போது வழக்கொழிந்துவிட்டது.
- மொசராபி வழிபாட்டு முறை (*Mozarabic Rite*): எசுப்பானியாவின் தொலேதோ மற்றும் சலமான்கா மறைமாவட்டங்களில் வழக்கத்தில் இருந்தது. இரண்டாம் வத்திக்கான் பொதுச்சங்கத்தின் வழிமுறைகளுக்குப் பின் அவ்வளவாக வழக்கத்தில் இல்லை.
- கெல்டிக் வழிபாட்டு முறை (*Celtic Rite*): பிரித்தானிய தீவுகளில் வழக்கத்தில் இருந்தது. தற்போது வழக்கொழிந்துவிட்டது.
- சாரும் வழிபாட்டு முறை (*Sarum Rite*): இங்கிலாந்தில் நிலவிய இந்த வழிபாட்டு முறை தற்போது வழக்கொழிந்துவிட்டது.
- கத்தோலிக்க துறவற சபைகள் வழிபாட்டு முறைகள்: இவை பெரும்பாலும் வழக்கொழிந்துவிட்டன.
- பெனடிக்ட் வழிபாட்டு முறை (*Benedictine Rite*)
- கார்மல் வழிபாட்டு முறை (*Carmelite Rite*)
- கார்த்தூசிய வழிபாட்டு முறை *Carthusian Rite*)
- சிஸ்டேர்சிய வழிபாட்டு முறை (*Cistercian Rite*)
- தோமினிக் வழிபாட்டு முறை (*Dominican Rite*)
- பிரான்சிசு வழிபாட்டு முறை (*Franciscan Rite*)
- பிரான்சிசு கப்புச்சின் வழிபாட்டு முறை (*Friars Minor Capuchin Rite*)
- பிரிமோன்ஸ்தென்சிய வழிபாட்டு முறை (*Premonstratensian Rite*)
- மரியாவின் ஊழியர் சபை வழிபாட்டு முறை (*Servite Rite*)
# கிறித்தவ வழிபாட்டு முறை

## கடந்த கால, மற்றும் இக்கால வழிபாட்டு முறைகளின் பட்டியல்

### மேற்கு மரபைச் சார்ந்த கிறித்தவ திருச்சபைகள்

#### புரட்டஸ்தாந்து திருச்சபைகளின் வழிபாட்டு முறைகள்

சில புரட்டஸ்தாந்து சபைகள் நிர்ணயிக்கப்பட்ட வழிபாட்டு முறைகளைக் கடைப்பிடிப்பதில்லை. ஆனால் பிற புரட்டஸ்தாந்து சபைகள் வழிபாட்டு முறைகளைக் கொண்டுள்ளன.  
##### சீர்திருத்தம் பெற்ற சபைகள்  
##### லூத்தரன் திருச்சபைகள்  
##### ஆங்கிலிக்க சபைக் குழுக்கள்
##### ஐக்கிய மெதடிஸ்து திருச்சபை
# கிறித்தவ வழிபாட்டு முறை

## மேல் ஆய்வுக்கு

- Reed, Luther D. (1947) *The Lutheran Liturgy: a Study [especially] of the Common Service of the Lutheran Church in America*. Philadelphia, Penn.: Muhlenberg Press. *N.B*.: This study also includes some coverage of other Lutheran liturgical services, especially of Matins and Vespers
# எதிர் இருமடி விதி

இயற்பியலில் **எதிர் இருமடி விதி** (*Inverse-square law*) என்பது எந்தவொரு இயற்பொருளின் செறிவும் மூலத்திலிருந்து அதன் தொலைவின் இருமடிக்கு (வர்க்கம்) எதிர்விகிதத்தில் அமையும்.  
இவ்விதியின் சமன்பாட்டு வடிவம்:  
: செறிவு <math>\propto</math>1/(தூரம்)<math>^2</math>  
குறிப்பாக, புள்ளி அளவுள்ள ஓர் ஒளிமூலம், மின்காந்த கதிர் மூலம் (Source of EM Rays), காந்த முனை அல்லது மின்னூட்டம் இவைகளின் செறிவு அளவிடப்படும் புள்ளிக்கும் மூலத்திற்கும் உள்ள தொலைவின் இருமடிக்கு எதிர் விகிதத்தில் இருக்கும். அதாவது:  
:<math> I \propto \ \frac{1}{d^2} \,</math>  
இதுவே எதிர் இருமடி விதியாகும்.
# கிறித்தவமும் பிற மதங்களும்

**கிறித்தவமும் பிற மதங்களும்** (*Christianity and other religions*) என்னும் தலைப்பின் கீழ் கிறித்தவ சமயத்திற்கும் பிற சமயங்களுக்கும் இடையே உள்ள உறவு, ஒற்றுமை வேற்றுமைகள் ஆராயப் படுகின்றன.
# கிறித்தவமும் பிற மதங்களும்

## சமயங்கள் பலவாக இருத்தல் பற்றி கிறித்தவத்தின் நிலைப்பாடு

### செவ்விய கால நிலைப்பாடு

பல சமயங்கள் உலகத்தில் நிலைகொண்டுள்ளன என்பது விவிலியத்திற்கு முரணாகும் என்று கிறித்தவர்கள் செவ்விய காலத்தில் கருதினார்கள். சில கிறித்தவர்கள், பல சமயங்கள் உலகில் இருப்பது முரண்பாடு என்றனர். எல்லா சமயங்களும் உண்மையானவையே என்று ஏற்க இயலாது என்று அவர்கள் கருதுகின்றனர்.  
உரோமன் கத்தோலிக்க திருச்சபை, கடவுளின் முழுமையான வெளிப்பாடும் மீட்புச் செய்தியும் தன்னகத்தே உள்ளது என்று கூறினாலும், பிற கிறித்தவ சபைகளிலும் அந்த வெளிப்பாட்டுக் கூறுகள் உள்ளன என்று ஏற்கிறது.